Cristhian Stuani

Cristhian Ricardo Stuani Curbelo (sündinud 12. oktoobril 1986 Talas) on Uruguay jalgpallur, kes mängib Hispaania kõrgliigaklubis Girona ründajana.

Ta alustas karjääri kodumaa kõrgliigaklubis Danubio. 2008. aastal suundus ta Itaalia kõrgliigaklubisse Reggina. Hiljem on ta kuulunud põhiliselt Hispaania klubide meeskonda, sealhulgas kolm hooaega Hispaania kõrgliigaklubi Espanyoli ridadesse. Aastatel 2015–2017 mängis ta Inglismaa klubis Middlesbrough.

Gironas on ta mänginud alates hooajast 2017/18. Ta lõi sel hooajal Hispaania kõrgliigas kokku 21 väravat, olles sellega hooaja paremuselt viies mängija liigas. Hooaegadel 2019/20 ja 2021/22 (koos Borja Bastóniga) oli ta suurim väravakütt Hispaania esiliigas.

Koondisekarjäär 
Debüüdi Uruguay jalgpallikoondises tegi ta 14. oktoobril 2012 sõprusmängus Poola vastu. Esimese värava lõi ta koondise särgis 10. septembril 2013 MM-i valikmängus Colombia vastu. Aastatel 2012–2019 lõi ta 50 koondisemänguga kaheksa väravat.

Ta esindas Uruguayd koondises 2014. ja 2018. aasta jalgpalli maailmameistrivõistlustel, 2015. aasta Copa Américal, 2016. aastal Copa América Centenariol ja 2019. aasta Copa Américal.

Viited

Välislingid 

Uruguay jalgpallurid
Levante UD jalgpallurid
RCD Espanyoli jalgpallurid
Middlesbrough FC mängijad
Girona FC mängijad
Serie A mängijad
La Liga mängijad
The Championshipi mängijad
Premier League'i mängijad
Sündinud 1986